**2022.06.16.**

Tisztelt Klubtagok!

A korábbiakban 2022. július 2-re Révfülöpre kiírt taggyűlést a klub elnöksége 3 :2 szavazati arányban a 2/2022.sz. Elnökségi Határozat alapján visszavonja.

Indoklás: A rendkívüli taggyűlés időpontját az aláírók 2022. június 30-ig kérték megtartani. A taggyűlés helye az aláírásokon nincs meghatározva. Ezt az időpontot az idő rövidsége miatt lehetetlen betartani, ezért az aláírást szervezők csak július 2-ra tudták javasolni.

A hely és az időpont megválasztását a tagság nagy része kifogásolja, tekintettel a nyári szabadságolásokra és a helyre, ami sok tagnak lakhelyétől nagyon távol esik. A másik jogos észrevétel a tagság részéről, hogy már korábban volt egy elnökségi döntés 4 : 1 arányban, a 2022. évi taggyűlés időpontjáról és helyéről (2022. szeptember 3. Budapest), ami a klub weboldalára még májusban  időben felkerült.

A klubtagság nagy része (tagságunk jelenleg 469 fő) arra készült, hogy a szeptemberi időpontban tartsuk meg az évi rendes taggyűlést.

A Vezetőség fenti igényeknek, ill. az aláírók kérésének eleget téve a 2/2022.sz. határozatban foglaltak szerint a **2022. évi rendkívüli és rendes taggyűlést 2022. szeptember 3-ra tűzi ki**.

A taggyűlés helyszínéről és napirendi pontjairól augusztus hónapban tájékoztatjuk klubunk minden tagját e-mailben, vagy levél útján.

MCCC Vezetősége